ΠΛΗΡΟΦΟΡΙΕΣ ΓΙΑ ΤΗΝ ΑΔΕΙΑ ΧΡΗΣΗΣ

Τα Προγράμματα που περιλαμβάνονται στην παρακάτω λίστα παραχωρούνται με άδεια χρήσηςη βάσει των ακόλουθων όρων και προϋποθέσεων των Πληροφοριών για την Άδεια Χρήσης, επιπλέον των όρων άδειας χρήσης του Προγράμματος τους οποίους αποδέχθηκαν προηγουμένως ο Πελάτης και η IBM. Εάν ο Πελάτης δεν έχει αποδεχθεί προηγουμένως τους όρους άδειας χρήσης που διέπουν τη χρήση του Προγράμματος, τότε η ισχύει η Διεθνής Σύμβαση Άδειας Χρήσης για Προγράμματα χωρίς Εγγύηση (i125-5589-06).

Όνομα Προγράμματος (Αριθμός Προγράμματος):
IBM WebSphere Application Server Liberty 22.0.0.12 (Component)

Οι ακόλουθοι βασικοί όροι διέπουν τη χρήση του Προγράμματος εκ μέρους του Δικαιούχου Άδειας Χρήσης.

Λειτουργικά Τμήματα που δεν χρησιμοποιούνται για τον προσδιορισμό των Απαιτούμενων Δικαιωμάτων Χρήσης

Ο Δικαιούχος Άδειας Χρήσης επιτρέπεται να εγκαθιστά και να χρησιμοποιεί τα ακόλουθα λειτουργικά τμήματα του Προγράμματος, βάσει των όρων της άδειας χρήσης, αλλά τα λειτουργικά τμήματα αυτά δεν χρησιμοποιούνται για τον προσδιορισμό του αριθμού δικαιωμάτων χρήσης που απαιτούνται για το Πρόγραμμα.
Open Liberty Operator
Runtime Component Operator
WebSphere Liberty Operator

Τροποποιήσιμος Κώδικας Τρίτων

Εφόσον στα αρχεία ΕΙΔΟΠΟΙΗΣΕΩΝ κάποιος κώδικας τρίτων προμηθευτών προσδιορίζεται από την IBM ως "Τροποποιήσιμος Κώδικας Τρίτων" ("Modifiable Third Party Code"), η IBM εξουσιοδοτεί τον Δικαιούχο Άδειας Χρήσης 1) να τροποποιήσει τον Τροποποιήσιμο Κώδικα Τρίτων και 2) να προβεί στην αποσυμπίληση (reverse engineering) των ενοτήτων του Προγράμματος που συνδέονται άμεσα με τον Τροποποιήσιμο Κώδικα Τρίτων, υπό την προϋπόθεση ότι η εν λόγω αποσυμπίληση πραγματοποιείται μόνο για τον σκοπό της αποσφαλμάτωσης (debugging) των τροποποιήσεων που πραγματοποίησε ο Δικαιούχος Άδειας Χρήσης στον εν λόγω κώδικα τρίτων. Οποιεσδήποτε υποχρεώσεις παροχής υπηρεσιών και υποστήριξης της IBM ισχύουν μόνο για τη μη τροποποιημένη εκδοχή του Προγράμματος.

Κώδικας με Χωριστή Άδεια Χρήσης

Κάθε ένα από τα λειτουργικά τμήματα που αναφέρονται στο αρχείο NON_IBM_LICENSE θεωρείται "Κώδικας με Χωριστή Άδεια Χρήσης" και χορηγείται άδεια χρήσης στο Δικαιούχο Άδειας Χρήσης βάσει των όρων των ισχυουσών συμβάσεων άδειας χρήσης τρίτων όπως καθορίζονται στα αρχεία NON_IBM_LICENSE που συνοδεύουν το Πρόγραμμα, και όχι βάσει της Σύμβασης. Σε μελλοντικές αναβαθμίσεις ή επιδιορθώσεις του Προγράμματος μπορεί να περιέχεται πρόσθετος Κώδικας με Χωριστή Άδεια Χρήσης. Ο εν λόγω πρόσθετος Κώδικας με Χωριστή Άδεια Χρήσης και οι αντίστοιχες άδειες χρήσης θα προσδιορίζονται στο αντίστοιχο αρχείο NON_IBM_LICENSE που θα συνοδεύει την αναβάθμιση ή διόρθωση του Προγράμματος. 

Σημείωση: Ανεξαρτήτως οποιωνδήποτε όρων της σύμβασης άδειας χρήσης του τρίτου μέρους, της Σύμβασης και οποιασδήποτε άλλης σύμβασης που μπορεί να έχει συνάψει ο Δικαιούχος Άδειας Χρήσης με την IBM, λαμβάνοντας υπόψη τον Κώδικα με Χωριστή Άδεια Χρήσης:
(α) Η IBM τον παρέχει στον Δικαιούχο Άδειας Χρήσης ΧΩΡΙΣ ΕΓΓΥΗΣΕΙΣ ΚΑΝΕΝΟΣ ΕΙΔΟΥΣ ΚΑΙ ΑΠΟΠΟΙΕΙΤΑΙ ΟΠΟΙΩΝΔΗΠΟΤΕ ΡΗΤΩΝ ΚΑΙ ΣΙΩΠΗΡΩΝ ΕΓΓΥΗΣΕΩΝ ΚΑΙ ΠΡΟΫΠΟΘΕΣΕΩΝ, ΣΥΜΠΕΡΙΛΑΜΒΑΝΟΜΕΝΗΣ, ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ, ΤΗΣ ΕΓΓΥΗΣΗΣ ΤΙΤΛΟΥ ΚΥΡΙΟΤΗΤΑΣ, ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ Ή ΜΗ ΠΑΡΕΜΒΑΣΗΣ ΚΑΙ ΤΩΝ ΣΙΩΠΗΡΩΝ ΕΓΓΥΗΣΕΩΝ ΚΑΙ ΠΡΟΫΠΟΘΕΣΕΩΝ ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ,
(β) Η IBM δεν φέρει ευθύνη για οποιεσδήποτε άμεσες, έμμεσες, παρεπόμενες, ειδικές ή αποθετικές ζημίες ή περιπτώσεις παραδειγματικής ή σωφρονιστικής αποζημίωσης, συμπεριλαμβανομένων, ενδεικτικά και όχι περιοριστικά, της απώλειας δεδομένων, διαφυγουσών οικονομιών και διαφυγόντων κερδών.

Λειτουργικά Τμήματα Πηγαίου Κώδικα και Υλικά Δειγμάτων

Το Πρόγραμμα περιλαμβάνει λειτουργικά τμήματα σε μορφή πηγαίου κώδικα ("Λειτουργικά Τμήματα Πηγαίου Κώδικα") ή άλλα υλικά που προσδιορίζονται ως Υλικά Δειγμάτων ή και τα δύο. Ο Δικαιούχος Άδειας Χρήσης επιτρέπεται να αντιγράφει και να τροποποιεί Λειτουργικά Τμήματα Πηγαίου Κώδικα και Υλικά Δειγμάτων μόνο για εσωτερική χρήση, εντός των ορίων των δικαιωμάτων χρήσης που παρέχονται βάσει της παρούσας Σύμβασης, υπό την προϋπόθεση όμως ότι ο Δικαιούχος Άδειας Χρήσης δεν προβαίνει στην τροποποίηση ή διαγραφή οποιωνδήποτε πληροφοριών περί πνευματικών δικαιωμάτων ή ειδοποιήσεων που περιέχονται στα Λειτουργικά Τμήματα Πηγαίου Κώδικα ή στα Υλικά Δειγμάτων. Η IBM παρέχει τα Λειτουργικά Τμήματα Πηγαίου Κώδικα και τα Υλικά Δειγμάτων χωρίς υποχρέωση υποστήριξης και "ΩΣ ΕΧΟΥΝ", ΧΩΡΙΣ ΚΑΝΕΝΟΣ ΕΙΔΟΥΣ ΕΓΓΥΗΣΗ, ΡΗΤΗ Ή ΣΙΩΠΗΡΗ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΕΓΓΥΗΣΗΣ ΤΙΤΛΟΥ ΚΥΡΙΟΤΗΤΑΣ, ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ Ή ΜΗ ΠΑΡΕΜΒΑΣΗΣ ΚΑΙ ΤΩΝ ΣΙΩΠΗΡΩΝ ΕΓΓΥΗΣΕΩΝ ΚΑΙ ΠΡΟΫΠΟΘΕΣΕΩΝ ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟΥΣ ΣΚΟΠΟΥΣ.

Επιπλέον των ανωτέρω, οι ακόλουθοι όροι διέπουν τη χρήση του Προγράμματος εκ μέρους του Δικαιούχου Άδειας Χρήσης.

Ο Δικαιούχος Άδειας Χρήσης απαγορεύεται να χρησιμοποιεί το Πρόγραμμα όταν ο συνδυασμένος χώρος που χρησιμοποιείται από το σωρό JVM (JVM heap) υπερβαίνει τα 2 Gigabytes συνολικά για όλες τις Εγκαταστάσεις, εκτός εάν το Πρόγραμμα χρησιμοποιείται: 

α. σε μια Μηχανή Ανάπτυξης (Developer Machine) ή Εξυπηρετητή Δόμησης (Build Server),
β. για τον αποκλειστικό σκοπό της δοκιμής της συμβατότητας του Προγράμματος με δημοσίως διαθέσιμο Λογισμικό Ανοιχτού Κώδικα του Δικαιούχου Άδειας Χρήσης ή με λογισμικό που διατίθεται από το Δικαιούχο Άδειας Χρήσης για πώληση στην αγορά

Ο Δικαιούχος Άδειας Χρήσης πρέπει να δημοσιεύσει τα αποτελέσματα των δοκιμών όταν έχει επαληθευτεί η συμβατότητα, ανεξάρτητα από το χώρο που χρησιμοποιείται από το σωρό JVM (JVM heap). 

Η χρήση του Προγράμματος υπόκειται στις διατάξεις του παρόντος εγγράφου Πληροφορίες για την Άδεια Χρήσης και της Διεθνούς Σύμβασης Άδειας Χρήσης για Προγράμματα χωρίς Εγγύηση (International License Agreement for Non-Warranted Programs) που το συνοδεύει, εκτός εάν ο Δικαιούχος Άδειας Χρήσης αποκτήσει μια έγκυρη Απόδειξη Δικαιώματος από την IBM για την έκδοση αυτού του Προγράμματος που παραχωρείται με άδεια χρήσης βάσει της Διεθνούς Σύμβασης Άδειας Χρήσης Προγράμματος (International Program License Agreement), καθώς στην περίπτωση αυτή η συνεχόμενη χρήση του Προγράμματος από το Δικαιούχο Άδειας Χρήσης θα διέπεται από την εν λόγω βασική σύμβαση και το έγγραφο Πληροφορίες για την Άδεια Χρήσης.

"Μηχανή Ανάπτυξης" (Developer Machine) είναι ένα φυσικό ή εικονικό περιβάλλον επιφάνειας εργασίας στο οποίο εκτελούνται ένα κύριο λειτουργικό σύστημα και το Πρόγραμμα, όπου το εν λόγω λειτουργικό σύστημα και το Πρόγραμμα δεν θα είναι προσβάσιμα και δεν θα χρησιμοποιούνται από περισσότερους από έναν (1) καθορισμένους υπευθύνους ανάπτυξης (developers). Στα φυσικά ή εικονικά περιβάλλοντα επιφάνειας εργασίας περιλαμβάνονται περιβάλλοντα Cloud εντός και εκτός των εγκαταστάσεων του Δικαιούχου Άδειας Χρήσης. Όταν χρησιμοποιεί μια Μηχανή Ανάπτυξης ή έναν Εξυπηρετητή Δόμησης, ο Δικαιούχος Άδειας Χρήσης δεν είναι εξουσιοδοτημένος να χρησιμοποιεί το Πρόγραμμα για την επεξεργασία φορτίων εργασίας του περιβάλλοντος παραγωγής, την προσομοίωση φορτίων εργασίας του περιβάλλοντος παραγωγής ή τη δοκιμή της επεκτασιμότητας (scalability) οποιουδήποτε κώδικα, εφαρμογής ή συστήματος. 

Ως "Εξυπηρετητής Δόμησης" (Build Server) ορίζεται μια φυσική ή εικονική μηχανή στην οποία εγκαθίσταται το Πρόγραμμα αλλά δεν γίνεται έναρξη της λειτουργίας του, με την εξαίρεση της εντολής server package. Οι βιβλιοθήκες του Προγράμματος μπορούν να χρησιμοποιηθούν για τη δόμηση (build) εφαρμογών του Προγράμματος και λογισμικού εξυπηρετητή στα πλαίσια της υποστήριξης του παραχωρηθέντος με άδεια χρήσης Προγράμματος.

Ένα "Gigabyte" είναι 2 υψωμένο στη δύναμη 30 bytes.

"Λογισμικό Ανοιχτού Κώδικα" (Open Source Software) ορίζεται ως λογισμικό του οποίου ο πηγαίος κώδικας διατίθεται ελεύθερα για τροποποίηση ή βελτίωση με μια άδεια χρήσης στην οποία ο κάτοχος των δικαιωμάτων πνευματικής ιδιοκτησίας χορηγεί δικαιώματα μελέτης, αλλαγής και διανομής του λογισμικού σε οποιονδήποτε και για οποιονδήποτε σκοπό.

"Εγκατάσταση" (Install) είναι ένα εγκατεστημένο αντίγραφο του Προγράμματος σε ένα φυσικό ή εικονικό δίσκο που καθίσταται διαθέσιμο για εκτέλεση σε έναν υπολογιστή.


L/N: L-BSAS-DLPVH8
D/N: L-BSAS-DLPVH8
P/N: L-BSAS-DLPVH8

